અગાઉ પણ પૂર્વમાં લોકોને ઘાયલ કરવાના બનાવો બન્યા છે અને ગંભીર રીતે ઘલવાયેલા લોકોને સારવાર માટે હોસ્પીટલમાં ખસેડવામાં આવ્યા હતા ત્યારબાદ જનતામાં આ બનાવોને લઈ ભારે હોબાળો થતા પાલિકાએ માણસા પાલિકામાંથી ઢોર પકડવાનો ડબ્બો મંગાવી રખડતા આખલાઓને ડબ્બે પુરી પાંજરાપોળમાં મોકલી આપ્યા હતા ત્યારે ગતરોજ બે આખલા તોફાને ચઢયા હતા અને એક મહિલાને ઘાયલ કરી હતી ગત રોજ સાંજના સુમારે અંકુર સોસાયટીના મેદાનમાંથી પસાર થતી વિમળાબેન દુર્ગાપ્રસાદ પ્રજાપતિ (ઉ. વ. ૪૮) ને આખલાઓએ શીગડે ભરાવી ગંભીર રીતે ઘાયલ કરતા મહિલાને માથા તથા કમ્મરના ભાગે ગંભીર ઈજાઓ થતા તેઓને તાબડતોબ સારવાર અર્થે કલોલની ખાનગી હોસ્પીટલમાં ખસેડવામાં આવ્યા હતા.